Kalanikauleleiaiwi
Kalanikauleleiaiwi [Kalanikauleleiaivi] (kalani = "nebeska") bila je kraljica ostrva Havaji na drevnim Havajima. Živjela je u 17. i 18. vijeku. Bila je predak kralja Kamehamehe I. Bila je kćerka kraljice Havaja Keakealaniwahine i njenog muža Kāneikaiwilanija te unuka poglavice Iwikauikaue. Njen prvi muž bio je kralj Mauija Kaulahea II. Rodila mu je kćerku, Kekuiapoiwu I. Ta žena osnovala je dinastiju Kekaulike. Kalanikauleleiaiwi se također udala za svog polubrata, kralja Keaweʻīkekahialiʻiokamokua, kojem je bila suvladarica. Njihov brak je bio "sveta unija", iz koje su rođeni poglavica Keeaumoku Nui i poglavarka (Aliʻi) Kekelaokalani I. Kalanikauleleiaiwi se udala i za poglavicu zvanog Kauaua; njihovi sinovi su bili Alapai Veliki i Haae-a-Mahi. Sva tri braka donijela su Kalanikauleleiaiwi veliku moć i utjecaj, pogotovo brak sa polubratom. Međutim, njena prava ljubav je bio njen posljednji muž, poglavica Lonoikahaupu, kojem je rodila Keawepoepoea i Kanoenu.